Conveni entre el Consell Comarcal del Maresme i l’Associació per la Música d’Orgue de Cabrera de Mar per l’atorgament d’una subvenció directa a favor de dita entitat per al finançament del XXIII Curs d’Orgue del Maresme 2021


[bookmark: INTERVENEN]INTERVENEN

D’una part, el Sr. Damià del Clot i Trias, President del Consell Comarcal del Maresme, actuant en nom i representació de l’esmentada corporació local supramunicipal,

D’altra part, Maria del Carmen Godall Castell, Presidenta de l’Associació per la Música d’Orgue de Cabrera de Mar, amb NIF G62432794, i domicili al Plaça de l’Església, 4, 08349 de Cabrera de Mar.

Les parts es reconeixen plena capacitat i competències suficients per a la signatura d’aquest conveni i, en conseqüència,

MANIFESTEN

PRIMER.- Que el Consell Comarcal del Maresme té la voluntat de contribuir en projectes d’àmbit supramunicipal i transversals en matèria de cultura per dinamitzar la identitat cultural del Maresme, donant suport a entitats d’àmbit comarcal que promoguin aquesta transversalitat de la Cultura del Maresme i la donin a conèixer més allà dels nostres límits territorials, i vol ser un referent de suport a aquestes activitats amb els objectius de:

1.- Donar suport a les entitats que tinguin projectes culturals transversals 2.- Facilitar que el Maresme sigui un referent cultural
3.- Promoure les tradicions culturals de la nostra comarca 4.- Promocionar la identitat i la cultura del Maresme

SEGON.- Que l’Associació per la Música d’Orgue de Cabrera de Mar (G62432794) ha demanat al Consell Comarcal del Maresme (ENTRA 2021-10206, de 8 de juliol de 2021) que s’estableixi un marc de col·laboració per dur a terme el XXIII Curs d’Orgue del Maresme 2021, que tindrà lloc entre els dies 23 i 28 d’agost.

El Curs d’Orgue del Maresme va néixer davant la manca d’oferta pedagògica d’aquest instrument a la nostra comarca, es porta a terme a Cabrera de Mar i ha esdevingut un esdeveniment cultural de referència al Maresme.

El curs segueix un model d’ensenyament europeu de qualitat, destinat a potenciar el rendiment de qualsevol nivell i perfil d’inscripció en els modalitats d’actius-executants i també oients. El programa inclou visites pràctiques al orgues de la comarca que estiguin disponibles. El Curs d’Orgue del Maresme és la porta d’entrada per la qual organistes de fora de Catalunya han decidit accedir a matricular-se i acabar els estudis superiors d’orgue a Catalunya.

TERCER.- Que l’article 47 i següents de la Llei 40/2015, de 1 d’octubre, de règim jurídic dels sector públic, estableix que les administracions públiques poden subscriure acords, pactes, convenis o contractes amb persones tant de dret públic com privat, sempre que no siguin contraris a l’ordenament jurídic ni tractin sobre matèries no susceptibles de transacció i tinguin per objecte satisfer l’interès públic que tenen encomanat.

QUART.- Que la Llei 38/2003, de 17 de novembre, general de subvencions, al seu article 22, punt 2, lletres a) i c), estableix que es podran concedir de forma directa les subvencions previstes nominalment al pressupost de les entitats locals, així com amb caràcter excepcional, altres subvencions on s’acrediti raons d’interès públic i social que dificultin la seva convocatòria pública, i que podran concedir-se de forma directa en els termes recollits en el conveni regulador de la subvenció.

CINQUÈ.- Que atesa la crisi sanitària a nivell mundial provocada per la COVID-19, que afecta tots els àmbits, el Consell Comarcal del Maresme considera necessari articular diversos mecanismes per pal·liar els efectes de la pandèmia en sectors culturals de la nostra comarca, a través de les entitats.

SISÈ.- Que vist l’impacte negatiu que ha comportat la pandèmia produïda pel COVID-19 sobre les activitats culturals a la Comarca durant aquest 2021, i atès que el Consell Comarcal del Maresme ha previst l’aplicació pressupostària nominativa 760.33200.46603 Associació per la Música d’Orgue de Cabrera de Mar, dotada amb la quantitat de 500 € per tal de cobrir part del cost del XXIII Curs d’Orgue del Maresme pel 2021, és voluntat d’ambdues parts la subscripció d’aquest conveni amb la finalitat d’articular l’atorgament d’una subvenció directa per part del Consell comarcal del Maresme a favor de Associació per la Música d’Orgue de Cabrera de Mar.

Per tot això, en virtut de tot el que precedeix, i a l’empara d’allò previst a l’article 125.2.a) del Decret 179/1995, de 13 de juny, de la Generalitat de Catalunya, pel qual s’aprova el Reglament d’Obres, Activitats i Serveis de les Entitats Locals, que estableix que les subvencions poden atorgar-se directament quan estiguin previstes singularment en el pressupost de l'ens, ambdues parts, reconeixent-se mútuament plena capacitat per aquest acte i de comú acord, estableixen el present conveni que es regirà pels següents

ACORDS

PRIMER.- Objecte del conveni

L’objecte d’aquest conveni és l’atorgament d’una subvenció directa per import de 500 € per part del Consell Comarcal del Maresme a favor de l’Associació per la Música d’Orgue de Cabrera de Mar (G62432794), per contribuir a les despeses derivades de l’execució de l’edició 2021 del XXIII Curs d’Orgue del Maresme 2021.

SEGON.- Drets, obligacions i compromisos del Consell Comarcal del Maresme:

· Realitzar en l’exercici 2021 l’aportació de la quantitat de 500 €, previstos en l’aplicació pressupostària nominativa 760.33200.46603 Associació per la Música d’Orgue de Cabrera de Mar, per tal de contribuir a les despeses derivades de l’execució de l’edició 2021 del XXIII Curs d’Orgue del Maresme.

· Donar la difusió pública que consideri escaient respecte de la subscripció del present conveni, així com del seu contingut i del seu desenvolupament, en els suports publicitaris o mitjans informatius que consideri oportuns.

TERCER.- Drets, obligacions i compromisos de Associació per la Música d’Orgue de Cabrera de Mar.

· Deixar constància en el material gràfic, audiovisual o de qualsevol altre tipus que elabori en relació amb la programació de la temporada 2021, de la col·laboració del Consell Comarcal del Maresme en la seva producció.

· Invertir la totalitat de l’aportació econòmica del Consell Comarcal del Maresme a l’execució de l’edició 2021, així com fer-ne difusió a tot el territori de la Comarca i fora d’aquesta, i a fer partícips d’aquesta als diversos municipis del Maresme.

· Donar la difusió pública que consideri escaient respecte de la subscripció del present conveni, així com del seu contingut i del seu desenvolupament, en els suports publicitaris o mitjans informatius que consideri oportuns.


QUART.- Pagament i justificació de la subvenció

El 100% de la subvenció prevista en aquest conveni es pagarà un cop justificada l’activitat. El termini per presentar la justificació de la present subvenció serà d’un mes a partir de la finalització de l’activitat, amb data límit de 31 de desembre de 2021.

La justificació de la present subvenció haurà de contenir la següent documentació:

a).- Una memòria detallada de l'activitat duta a terme, dins del període al que es circumscriu la subvenció.

b).- Un exemplar original de totes les edicions, publicacions i documentació gràfica que hagués generat la publicitat de l'acte. En cas que no editin publicitat de la seva activitat, una mostra del suport del Consell Comarcal del Maresme a la programació de l’edició de 2021.

c).- Relació de despeses de l’activitat, amb la identificació del creditor i del document, import, data d’emissió i, si s’escau, data de pagament, i una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.

El Consell Comarcal del Maresme podrà demanar la documentació original que facin referència a l’activitat subvencionada.

d).- Un certificat del President de l'entitat subvencionada que acrediti la justificació de l'aplicació de la subvenció a la finalitat per a la qual fou concedida.

e).- Aquesta subvenció serà compatible amb la percepció d'altres subvencions per a la mateixa finalitat, provinents de qualsevol altres administracions o ens públics o privats, amb el benentès que l'import total de les subvencions rebudes mai no podrà superar el cost de l'activitat subvencionada.

CINQUÈ.- Vigència del conveni

Aquest conveni iniciarà la seva vigència a partir de la data de la seva signatura i fins a la verificació de la justificació, la qual no s’estendrà més enllà del dia 31 de març de 2022.

Qualsevol de les parts pot comunicar amb un avís previ d’un mes i per escrit la seva voluntat de rescindir l’acord.

SISÈ.- Mecanismes de seguiment, vigilància i control de l’execució del conveni i els compromisos adquirits

Les parts han de constituir una comissió de seguiment, vigilància i control del present conveni, la qual ha d’estar integrada per un o dos membres designats per cadascuna de les parts signants o, en el seu defecte, designar un responsable del mecanisme de seguiment, vigilància i control, essent l’encarregat de dur a terme el control de la correcta execució del conveni.

Aquest mecanisme té la funció de resoldre les possibles controvèrsies que poguessin donar-se entorn a l’aplicació i interpretació d’aquest conveni, i els acords resultants han de comptar amb la conformitat de les dues parts signatàries.

La comissió o, en el seu defecte, el responsable del mecanisme de seguiment, vigilància i control, es considerarà el mecanisme de seguiment, vigilància i control de l’execució del conveni als efectes de la Llei 40/2015 d’1 d’octubre, de Règim Jurídic del Sector Públic.

SETÈ.- Modificació del conveni

Aquest conveni constitueix la manifestació expressa de la voluntat de les parts en relació a la matèria aquí continguda i recull l’esperit i els objectius de les converses i els acords orals i escrits que hagin pogut realitzar-se amb anterioritat a aquest conveni.

Qualsevol modificació d’aquest conveni, o els possibles acords complementaris al que figura en aquest text, requereixen una sol·licitud raonada i degudament motivada per part dels òrgans competents de les parts signatàries i s’hi afegiran al mateix en forma d’annex, formant part integrant del mateix.

VUITÈ.- Causes d’extinció del conveni

El present conveni es pot extingir per alguna de les causes següents:

a) Per l’acompliment del termini pactat.
b) Per la realització del seu objecte.
c) Per denúncia de qualsevol de les parts signatàries.
d) Per incompliment per qualsevol de les parts signatàries. La resolució del conveni requereix que la part interessada o que es consideri lesionada formuli una sol·licitud en aquest sentit davant l’altra part.
e) Per avinença de les parts signatàries.
f) Per les causes susceptibles de determinar la resolució dels contractes administratius, llevat que siguin incompatibles amb les normes i principis que presideixen les relacions interadministratives i de cooperació.

NOVÈ.- Actuacions en cas d’incompliment

Qualsevol transgressió de les estipulacions d’aquest conveni permetrà a la part perjudicada d’optar per exigir-ne el compliment o la seva resolució, en els termes que estableix l’article 51 de la Llei 40/2015, d’1 d’octubre, de Règim Jurídic del Sector Públic.

En cas de qüestions litigioses, les parts podran recórrer davant la jurisdicció contenciosa– administrativa o emprendre les mesures que consideri oportunes.

DESÈ.- Interpretació del conveni

Totes les qüestions que puguin sorgir en ordre a la interpretació i execució d’aquest conveni, atesa la seva naturalesa administrativa, seran resoltes de mutu acord per l’Associació per la Música d’Orgue de Cabrera de Mar i pel Consell Comarcal del Maresme i, en cas de litigi, aquest se sotmetrà a la jurisdicció contenciosa administrativa.

I en prova de conformitat, se signa aquest conveni per duplicat a un sol efecte, en el lloc i data que figuren a l’encapçalament d’aquest document.

